Ράιαν Γκιγκς

Ο Ράιαν Τζόζεφ Γκιγκς (Ryan Joseph Giggs, γεννήθηκε 29 Νοεμβρίου 1973) είναι Ουαλός πρώην ποδοσφαιριστής. Αγωνιζόταν στη θέση του μέσου, στην ομάδα της Μάντσεστερ Γιουνάιτεντ και ήταν διεθνής ποδοσφαιριστής στην Εθνική Ουαλίας. Από το 2018, είναι προπονητής της Εθνικής Ουαλίας.

 Ο Ράιαν Τζόζεφ Ουίλσον, όπως ήταν αρχικά το όνομα του Ράιαν Γκιγκς, γεννήθηκε στις 29 Νοεμβρίου 1973 στο Κάρντιφ της Ουαλίας. Ο πατέρας του, Ντάνι Ουίλσον, ήταν παίκτης του ράγκμπι και πιο συγκεκριμένα, της Cardiff RFC. Το 1980 η οικογένεια μετακόμισε στο Σάλφορντ του Ευρύτερου Μάντσεστερ, όταν ο πατέρας του πήρε μεταγραφή στην τοπική ομάδα της Swinton RLFC. Εκεί ο Ράιαν βρέθηκε να προπονείται αρχικά στην παιδική ομάδα της στην τοπική παιδική ομάδα της Deans FC, από την οποία επιλέχθηκε για τις ακαδημίες της Μάντσεστερ Σίτι. Επίσης αγωνιζόταν στην τοπική σχολική ομάδα της Salford Boys, με την οποία κατέκτησε το σχολικό κύπελλο της περιοχής το 1987.Ενώ αγωνιζόταν ακόμα στην ομάδα της Deans FC, τράβηξε την προσοχή του τοπικού κυνηγού ταλέντων Χάρολντ Γουντ. Ο Γουντ πρότεινε τον Γκικγς στον Άλεξ Φέργκιουσον της Μάντσεστερ Γιουνάιτεντ, από την οποία επιλέχθηκε για τα δοκιμαστικά της Χριστουγεννιάτικης περιόδου του 1986. Εντυπωσιασμένος από την επίδοση του, ο Φέργκιουσον προσέφερε στον Γκιγκς στις 29 Νοεμβρίου του 1987 (στα 14α γενέθλιά του) ένα διετές συμβόλαιο για την εφηβική ομάδα της Γιουνάιτεντ. Το 1989, χρησιμοποιώντας ακόμα το όνομα Ράιαν Ουίλσον, ο Γκιγκς αγωνίστηκε ως αρχηγός της Εθνικής Αγγλίας κάτω των 16 ετών σε παιχνίδι εναντίον της αντίστοιχης ομάδας της Γερμανίας στο Στάδιο Γουέμπλεϊ.Άλλαξε το όνομά του σε Ράιαν Γκικγς ύστερα από τον δεύτερο γάμο της μητέρας του, όταν ήταν 16 ετών.Λόγω της καταγωγής του πατέρα του από τη Σιέρα Λεόνε, ο Γκιγκς αντιμετώπισε συχνά μικρός τον ρατσισμό των άλλων παιδιών, όπως έχει παραδεχθεί ο ίδιος σε μεταγενέστερες συνεντεύξεις του. Ο Γκιγκς έγινε επαγγελματίας στις 29 Νοεμβρίου 1990 στα 17α γενέθλια του. Έκανε την πρώτη του εμφάνιση σε ένα παιχνίδι πρωταθλήματος εναντίον της Έβερτον. Πέτυχε το πρώτο του γκολ στο πρώτο παιχνίδι που αγωνίστηκε ως βασικός σε μια νίκη 1-0 στο ντέρμπι του Μάντσεστερ, στις 4 Μαΐου 1991, εναντίον της Μάντσεστερ Σίτι. Οι συγκρίσεις με το θρύλο της Γιουνάιτεντ Τζορτζ Μπεστ δεν άργησαν, αλλά ο Ράιαν κατάφερε να ξεχωρίσει με τη δική του προσωπικότητα. Έγινε αναπόσπαστο μέλος της πρώτης ομάδας στην αρχή της σεζόν 1991-92 και παρέμεινε έως το τέλος της σταδιοδρομίας του το 2014. Θεωρείται ένας από τους καλύτερους παίκτες που πέρασαν ποτέ από την πρέμιερ λιγκ έχοντας κατακτήσει 13 τίτλους, περισσότερους από οποιονδήποτε άλλο. Γεννημένος στο Κάρντιφ από Ουαλούς γονείς, ο Γκιγκς έχει εκπροσωπήσει την Ουαλία σε διεθνές επίπεδο. Φόρεσε την φανέλα της Ουαλίας συνολικά 64 φορές πετυχαίνοντας 12 γκολ από το 1991 έως το 2007 όταν και αποχώρησε. Με τη Μάντσεστερ Γιουνάιτεντ : 13 Premier League: 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13 5 κύπελλα Αγγλίας : 1993–94, 1995–96, 1998–99, 2003–04 4 Λιγκ Καπ Αγγλίας ( πλέον γνωστό ως Καραμπάο Καπ ) : 1991–92, 2005–06, 2008–09, 2009-10 9 Κομιούνιτι Σίλντ Αγγλίας ( σούπερ καπ αγγλίας ) : 1993, 1994, 1996, 1997, 2003, 2007, 2008, 2010, 2013 2 Ουέφα Τσάμπιονς Λιγκ : 1998-1999 , 2007-2008 1 Ουέφα σούπερ καπ : 1991 1 Διηπειρωτικό κύπελλο : 1999 1 Fifa World cup συλλόγων : 2008Ατομικές διακρίσεις : Νεαρός παίκτης της χρονιάς : 1991-92 , 1992-93 Μέλος της ομάδας της χρονιάς : 1992–93, 1997–98, 2000–01, 2001–02, 2006–07, 2008–09 Μέλος της ομάδας της δεκαετίας : 1997–2007 Παίκτης της χρονιάς στην Αγγλία : 2008-09 Βραβείο Merit : 2016 Βραβείο συντακτών FWA : 2007 Βραβείο του Ιταλικού περιοδικού Bravo : 1993 BBC Sports προσωπικότητα της χρονιάς : 2009 BBC Sports Ουαλίας προσωπικότητα της χρονιάς : 1999 , 2009 GQ αθλητική προσωπικότητα της χρονιάς : 2010 Βραβείο Σερ Ματ Μπάσμπι : 1997-98 Παίκτης της χρονιάς στην Μάντσεστερ Γιουνάιτεντ : 2005-06 Καλύτερος Ουαλός παίκτης της χρονιάς : 1996, 2006 BBC γκολ της χρονιάς : 1998-1999 Πρώτος σε ασίστ στο Ουέφα Τσάμπιονς Λιγκ : 2006-07 Χρυσό πόδι : 2011 Αναγνωρισμένος επίσημα από την παγκόσμια ομοσπονδία ιστορίας και στατιστικής του ποδοσφαίρου IFFHS ως θρύλος του αθλήματος Ράιαν Γκιγκς: Ο ακούραστος Ουαλός μάγος 20 χρόνια Ράιαν Γκιγκς!